**Тема:** “Исем” темасын гомумиләштереп кабатлау.

**Максат:**

1. Исем – сүз төркеме буенча алган белемнәрне барлау, аларны биремнәр эшләүдә куллана белү күнекмәләре булдыру.

2. Иҗади фикерләү сәләтләрен, игътибарлылыкны үстерү өстендә эшне дәвам итү.

3.Бер-береңне хөрмәт итү, дуслык хисләре тәрбияләү.

**Җиһазлау :** “Татар теле”,Ф.Ф.Харисов , 2009, проектор, слайдлар

**Дәреснең тибы:** белемнәрне кабатлау һәм гомумиләштерү.

**Дәрес барышы.**

**I.Оештыру моменты.**

**-** Исәнмесез, укучылар! Татар теле дәресен башлыйбыз ! Кадерле укучылар, әйдәгез бер-беребезгә чын күңелдән елмаешыйк та, хәерле көн телик.

-Хәерле көн сезгә!

–Хәерле көн барыбызга! **Слайд №2**

**II.Актуальләштерү.**

**1.Өй эшен тикшерү ,бәяләү.**

**-**Ә хәзер без сезнең белән өйгә бирелгән эшләрне тикшереп алырбыз.

-Өй эше 90 нчы бит, 194 нче күнегү иде.Табышмакларны укып ,җавапларын әйтергә, урын-вакыт килешендә килгән исемнәрне язып ,сораулар куярга.(3 укучыдан өй эшен сорау, билгеләр кую )

-Булдырдыгыз.

**2. Дәфтәрләрдә эш.**

-Дәфтәрләрне ачтык, бүгенге число һәм матур язу күнегүен язабыз. Бүген нинди хәреф язуыбызны билгеләү өчен безгә табышмакның җавабын белергә кирәк булачак. Ә табышмак мондый:

**“Көндә бар, Төндә юк,**

**Кояшта бар, Айда юк. ”**( “К” хәрефе)

Димәк, без “к”хәрефе булган сүзләр язачакбыз.

**3.Сүзлек эше.**

Экранга карыйбыз, рәсемдә нәрсә күрәбез, сүзләрне укыйк. ( һәрбер сүз ничек әйтелә )Татар телендә к авазы калын да, нечкә дә әйтелә.

**Кәбестә, куян, кишер,чыпчык, күбәләк, карлыган, карбыз**.

**Слайдлар № 3, 4, 5, 6, 7, 8, 9**

-Ә хәзер сүзләрне дәфтәрләргә язып куйыйк**.** Калын [к] авазы астына бер сызык, нечкә [к] авазы астына 2 сызык сызабыз. **Слайд № 10**

**III.Үткән дәрес темасын искә төшерү.**

**-**Укучылар без сезнең белән үткән дәрестә нинди тема үттек?

-Урын-вакыт килеше. Дөрес.

-Урын-вакыт килеше нинди сорауларга җавап бирә?

-Кемдә? Нәрсәдә? Кайда? Кайчан?

-Урын-вакыт килешендә килгән исемнәргә нинди кушымчалар ялгана?

-дә/-дә,-та/-тә

-Яхшы.

**IV. Бүгенге дәрес темасын билгеләү.**

**1. Слайдлар буенча үткәннәрне кабатлау.**

**-**Ә бүгенге дәресебездә без “Исем”- темасы буенча үткәннәрне кабатлаячакбыз һәм гомумиләштерәчәкбез .

- Исем турында нәрсәләр әйтә аласыз?

-Предметның исемен белдергән сүзләр исем дип атала.

- Кем? Нәрсә? сорауларына җавап бирә. **Слайд №11**

**-**Төрләре буенча нәрсә әйтә аласыз?

-Берлек һәм күплек саннарда килә**. Слайд №12**

**-**Күплек сан нинди кушымчалар ярдәмендә ясала?-лар/-ләр,-нар/-нәр

**Искәрмә**.(м, н, ң авазларына беткән сүзләргә -нар/-нәр кушымчалары ялгана, әгәр сүз калын әйтелсә -нар, нечкә әйтелсә -нәр)

-Ялгызлык һәм уртаклык исемнәр була. **Слайд №13**

-Ялгызлык исемнәргә кеше исемнәре, фамилияләр, шәһәр, авыл, елга,китап, хайваннарга бирелә торган кушаматлар керә.

-Ялгызлык исемнәр нинди хәрефтән языла?

-Баш хәреф белән языла.

-Исем тагын нәрсә белән төрләнә?

-Исемнәр килешләрдә төрләнәләр.

-Килеш кушымчалары ни өчен кирәк?

-Җөмләдә сүзләрне үзәра бәйләү өчен.

-Татар телендә ничә килеш бар?

-Татар телендә 6 килеш бар.

-Килешләрнең исемнәрен һәм сорауларын искә төшерик.

(Килешләрнең исемнәрен әйтү,сорауларын искә төшерү) **Слайд №14**

**2. Тест**.

**-**Хәзер алган белемнәрне тикшерү өчен мин сезгә тестлар өләшәм.

- Тиз генә билгеләп чыгабыз.

-Барыгыз да билгеләп бетердеме?

-Инде тикшереп карыйк.

**( Слайдта тикшерү № 15 )**

**1.Исем нәрсәне белдерә?**

*1) предметның билгесен*

*2) предметның исемен*

*3) предметның эшен*

**2.Исем нинди сорауларга җавап булып килә?**

*1) кем? нәрсә?*

*2) нинди? кайсы?*

*3) нишли? нишләде?*

**3.Түбәндәгеләрнең кайсы дөрес?**

*1) Исем сүзнең өлеше*

*2) Исем-җөмлә кисәге*

*3) Исем-сүз төркеме*

**4.Исем нәрсәләр белән төрләнә?**

*1) заман белән*

*2) зат-сан белән*

*3) килеш,сан белән*

**5.Җөмләләрдәге хатаны тап.**

*1) Күктә йолдыз күренә.*

*2) Кичә йолдыз апа кайтты.*

**3. Дәфтәрдә эш.**

**-** Дәресебезне дәвам итәбез.

-Дәфтәрләрне ачтык.

-Хәзер вариантлап эшләячәкбез.

-1 вариант **авыл** сүзен килешләр белән төрләндерә.

-2 вариант **шәһәр** сүзен.

–Башта бер баганага килешләрне язып чыгабыз.

-Тикшереп чыгу.

-Ә хәзер дәфтәрләрегез белән алышасыз, бер-берегезнең эшләрен тикшереп чыгасыз.

-Хаталар булса карандаш белән төзәтәсез.

(һәр вар. 1укучы укый)

**4.Такта янында эш.**

**-**Тактага күз салыйк. Сүзләр язылган. Һәр сүз янында бирем бирелгән. Сез кәрзиннән кирәкле җавапны алып тактага беркетергә тиешсез.

-Башладык. ( берничә бала такта янына чыгып эшли )

**4.Физ.минутка.**

Җил исә, исә,исә

Агачларны селкетә.

Җил тына, тына, тына

Агачлар үсә, үсә,үсә

**5.Китап белән эш.**

**- күнегүләр өстендә эш. ( телдән)**

**-**Китапларның 91 нче битен ачтык, 197 нче күнегүне таптык.

-Биремне укыйбыз. (1 укучы укый.)

-Ялгызлык исемнәрне табып, аларның нинди хәрефтән язылуын әйтергә.

-**Тактада сүзләр.**

**горур-гордый, сөеп баккан-взрастившая с лобовью, уйнаклап килә-игриво скачет, сыенып-прижавшись.**

**-**198 нче күнегүне эшлибез.

-Биремне укыйбыз.(1 укучы укый )

-Күплектә килгән исемнәрне табып, кушымчаларын әйтергә.

**6.Уен “Кем җитезрәк?”**

-Ә менә хәзер мин сезнең тагы да игътибарлырак булуыгызны сорыйм.

-Бу уенның исеме “Кем җитезрәк?”дип атала.

-Бер конвертта заказлар, калган конвертларда җаваплар.

-Җаваплы конвертларны мин сезгә өләшәм.

-Һәрберегез конверттан карточкаларны алып алдына тезеп куя.

-Илина сезгә заказ әйтә, сез бу заказга дөрес җаваплы ,туры килгән карточканы табып күрсәтергә тиеш буласыз.

-Кем тизрәк таба? Кем җитезрәк?

-Молодцы! Булдырдыгыз!

**7.Дәфтәрдә эш.**

**Бирем №1 (язма)**

**-**Ягез әле, укучылар, янә экранга күз салыйк. **Слайд №16**

**-**Мондый бирем. Күп нокталар урынына тиешле килеш кушымчаларын куеп язарга.

-Эшне тикшерү.**Слайд № 17**

**-1-2 укучыдан укыту.**

**Бирем №2 (карточкалар белән эш)**

-Ә хәзер алдагы биремгә күчик. Мин сезгә кароточкалар өләшәм.Анда бирем мондый: исемнәргә күплек сан кушымчаларын өстәп язарга.

-Башладык.

-Тикшерү. Күмәк укып чыгу.

**Бирем №3**

Янә экранга карыйбыз. **Слайд №18**

-Рәсем буенча кем матуррак хикәя төзер? (4-5 җөмлә)

-Башладык.

-Хикәяләрне укып чыгу.

**8.Йомгаклау.** Шулай итеп, бүген без сезнең белән нинди зур теманы кабатладык?

(Исем темасын)

**9. Өй эше.**

**-**Укучылар дәресебез ахырына якынлашты. Өй эшен язып куябыз.91 нче бит,196 нчы күнегү. “Кышкы матур көндә “дигән хикәя төзеп язарга. Хикәядә төрле килештәге исемнәр булсын. **Слайд № 19, 20**

**10. Билгеләр кую.**